[{"text_idx": "#000007", "text": "Ydych chi\u2019n hoff o edrych ar hen ffotograffau? Oes gennych chi ddiddordeb yn hanes y Drenewydd a\u2019i phobl? Mae Casgliad y Werin Cymru yn chwilio am wirfoddolwyr ar-lein i gyfoethogi casgliad ffotograffig David Pugh (1942\u20132017) o\u2019r Drenewydd."}, {"text_idx": "#000009", "text": "Nawr mae Casgliad y Werin Cymru yn gweithio gyda Llyfrgell y Drenewydd i recriwtio gwirfoddolwyr ar-lein i gyfoethogi ffotograffau David Pugh gyda theitlau, disgrifiadau a dyddiadau drwy ddefnyddio llwyfan torfoli Llyfrgell Genedlaethol Cymru. Unwaith y bydd y delweddau hyn wedi\u2019u gwella gyda metadata hanfodol ca\u0302nt eu cyhoeddi ar wefan Casgliad y Werin Cymru a byddant ar gael i bawb eu mwynhau."}, {"text_idx": "#000010", "text": "I gyfrannu at y project cyffrous hwn a helpu i sicrhau nad ydi\u2019r hanes hwn a gofnodwyd am y Drenewydd yn cael ei golli, ewch i\u2019r wefan torfoli, neu gwyliwch y fideo rhagarweiniol byr hwn am y project."}]